McCartney-t ötször hívták be az északír U21-es válogatottba, 25 alkalommal pedig a nagyválogatottat is képviselte. Először 2001 szeptemberében, egy Izland elleni vb-selejtezőn számítottak rá a nemzeti tizenegyben. Ekkor szerezte profi karrierje első gólját. 2005-ben összeveszett a válogatott akkori szövetségi kapitányával, Lawrie Sanchezzel és sokáig nem hívták be. Miután Nigel Worthington vette át az északírek irányítását, McCartney jelezte, hogy szívesen visszatérne. Ezt 2007. augusztus 22-én tehette meg, Liechtenstein ellen.